تیم ھوارد

تیم ھوارد (لەدایکبووی ٦ی ئازاری ١٩٧٩)، یاریزانێکی پێشووی تۆپی پێی پیشەگەری ئەمریکییە و وەک گۆڵپارێز یاری کردووە. بە شێوەیەکی بەرفراوان بە یەکێک لە باشترین یاریزانەکانی ھەڵبژاردەی ئەمریکا دادەنرێت لە مێژووی تۆپی پێی ئەمریکادا. و لە جامی کیشوەرەکانی ٢٠٠٩ خەڵاتی دەستکێشی زێریزنی پێبەخشرا وەک باشترین گۆڵپارێز.

 پیشەی نێودەوڵەتی 
ھوارد لە پێکھاتەی ھەڵبژاردەی خوار ٢٠ ساڵانی ئەمریکای بوو لە پاڵەوانێتی جامی جیھانیی لاوان لە ساڵی ١٩٩٩ لە نێجیریا.لە مانگی تەممووزی ساڵی ١٩٩٩، بانگھێشتی ھەڵبژاردەی ئەمریکا خوار ٢٣ ساڵان کرا بۆ پاڵەوانێتی یارییەکانی پان ئەمریکا لە ساڵی ١٩٩٩. کە پلەی سێھەمیان بەدەستھێنا پاش بردنەوەیان لە ھەڵبژاردەی کەنەدا .

وەک گۆڵپارێزی یەدەگ لە ئۆڵۆمپیادی ھاوینەی ساڵی ٢٠٠٠ بەشداریی کرد. لە ١٠ی ئازاری ٢٠٠٢، یەکەم یاریی خۆی بۆ ھەڵبژاردەی یەکەمی ئەمریکا بەرامبەر ئیکوادۆر ئەنجامدا. لە ٢ی ئایاری ٢٠٠٦ ھوارد وەک یەکێک لە سێ گۆڵپارێز کە لە ڕیزبەندی گۆڵپارێزەکانی ئەمریکادا بوون بۆ مۆندیالی ٢٠٠٦ لە ئەڵمانیا بانگێشتکرا بەڵام بەشداری ھیچ یارییەکی نەکرد. لە جامی زیرینی کۆنکاکاف وەک گۆڵپارێزی سەرەکی بەشداریی کرد. لە جامی کیشوەرەکانی ٢٠٠٩، دوای ئەوەی ئەمریکا پلەی دووەمی پاڵەوانێتییەکە بەدەستھێنا، خەڵاتی دەستکێشی زێڕینی باشترین گۆڵپارێزی پێبەخشرا.گۆڵپارێزی سەرەکی بوو لە جامی جیھانیی فیفای ٢٠١٠, لە ئەفریقای باشوور، و لە یەکەم یاری خۆیدا ئاستێکی بەرزی لە یارییەکەدا بەرامبەر ئینگلتەرا تۆمارکرد.دوای ئەوەی مەکسیک لە ئەمریکای بردەوە و سەرکەوتنی بەدەستھێنا لە یاری کۆتایی جامی زێڕی ساڵی ٢٠١١، ھوارد لێدوانێکی مشتومڕاوی سەبارەت بە مەراسیمی دوای یارییەکە دا. ئەمەش بەھۆی ئەوەی ئاھەنگی کۆتایی بە تەواوی بە زمانی ئیسپانی ئەنجامدرا، سەرەڕای ئەوەی پاڵەوانێتییەکە لە ئەمریکا بەڕێوەچوو. ھوارد وتی کە ئەوە «شەرمەزارییە» ئەگەر یاری کۆتایی لە مەکسیکۆ سیتی بووایە و ئەمریکا سەرکەوتنی بەدەستھێنابا، ئەوا ئاھەنگەکە بە زمانی ئینگلیزی نەدەکرا.لە ٧ی حوزەیرانی ٢٠١٤، لە ئامادەکارییەکانی جامی جیھانیی فیفای ٢٠١٤، ھاوارد ١٠٠ھەمین یاری خۆی بۆ ئەمریکا کرد لە یارییەک بەرامبەر ھەڵبژاردەی تۆپی پێی نێجیریا کە بە ئەنجامی ٢–١ یارییەکەیان دۆڕاند. لە ٢٢ی حوزەیران، لە کاتی یەکسان بوونی ئەمریکا بەرامبەر پورتوگال بە ئەنجامی ٢–٢؛ ھوارد وەک باشترین یاریزانی یارییەکە دەستنیشانکرا

لە یەکەمی تەممووزدا، ھاوارد جارێکی دیکە خەڵاتی باشترین یاریزانی یارییەکەی پێبەخشرا، سەرەڕای ئەوەی ئەمریکا بە ئەنجامی ٢–١ بە بەلجیکا دۆڕا دوای کاتێکی زیادکراو لە قۆناغی ١٦. ڕیکۆردی زۆرترین گەڕانەوەی تۆپ لە یارییەکی جامی جیھانییدا شکاند بە ١٥گەڕانەوە.ئاماری سەرەتای یارییەکانی فیفا ١٦ گەڕانەوە تۆمارکراوە و زۆرێک لە سەرچاوە هەواڵییەکانیش بەردەوامن لە بەکارهێنانی ئەم ژمارەیە. ئامارە فەرمییەکانی فیفا لە ٥ی تەمموزی ٢٠١٤ نوێکرایەوە و ١٥ گەڕانەوە پیشاندرا. دوای شکاندنی ئەم ژمارە پێوانەیییە، بە ھاشتاگی #ThingsTimHowardCouldSave لە تویتەردا. پێشوازیان لێ کرد.

ساڵی ٢٠١٧ نازناوی جامی زێرینی لەگەڵ ئەمریکا بەدەستھێنا. دوای شکستی ھەڵبژاردەی ئەمریکا لە سەرکەوتن بۆ جامی جیھانیی ٢٠١٨ لە دۆڕانێکی سەرسووڕھێنەر لە دەرەوەی یاریگای خۆییان بەرامبەر ترینیداد و تۆباگۆ لە ١٠ی تشرینی یەکەم، وازی لە یاریی نێودەوڵەتی ھێنا.

 سەرچاوەکان 

پۆل:یاریزانانی تۆپی پێی دوور لە وڵات لە ئینگلستان
پۆل:یاریزانانی جامی جیھانیی فیفای ٢٠١٤
پۆل:یاریزانانی جامی جیھانیی فیفای ٢٠١٠
پۆل:یاریزانانی جامی کیشوەرەکانی ٢٠٠٩
پۆل:یاریزانانی جامی جیھانیی فیفای ٢٠٠٦
پۆل:یاریزانانی جامی کیشوەرەکانی ٢٠٠٣
پۆل:یاریزانانی تۆپی پێ ئۆڵمپیکی ھاوینەی ٢٠٠٠
پۆل:یاریزانە دیاریکراوەکانی ئێم ئێڵ ئێس
پۆل:یاریزانانی پرێمیەرلیگ
پۆل:یاریزانانی یانەی تۆپی پێی مانچستەر یوونایتد
پۆل:یاریزانانی تۆپی پێی ئەمریکی
پۆل:زیندووان
پۆل:لەدایکبووانی ١٩٧٩